pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กสร.เผยสถานการณ์แรงงานปี 61 พบข้อพิพาทลดลง
วันศุกร์ที่ 21 ธันวาคม 2561
กสร.เผยสถานการณ์แรงงานปี 61 พบข้อพิพาทลดลง
กรมสวัสดิการและคุ้มครองแรงงาน เผยสถานการณ์แรงงานปี 2561 ข้อพิพาทลดลง ลูกจ้างถูกเลิกจ้างเพิ่มขึ้นเล็กน้อย คาดการเลิกจ้างปี 62 ไม่รุนแรงอย่างที่กังวล พร้อมสั่งเจ้าหน้าที่ติดตามสถานการณ์ใกล้ชิด
นายวิวัฒน์ ตังหงส์ อธิบดีกรมสวัสดิการและคุ้มครองแรงงาน เปิดเผยถึงสถานการณ์ด้านแรงงาน ปี 2561 (วันที่1มกราคม – 31 พฤศจิกายน2561)ว่า ข้อพิพาทแรงงานในปี 2561 ลดลงเมื่อเทียบกับช่วงเวลาเดียวกันของปีที่ผ่านมา โดยมีข้อพิพาทแรงงาน 44 แห่ง ลูกจ้างเกี่ยวข้อง 37,830 คน ขณะที่ในปี 2560 มีข้อพิพาทแรงงาน 59 แห่ง ลูกจ้าง 57,425 คน ซึ่งได้ดําเนินการให้ลูกจ้างได้รับสิทธิประโยชน์ เป็นเงิน 33,415 ล้านบาท สําหรับสถานการณ์การเลิกจ้างในปี 2561 พบว่าใกล้เคียง 2560 จากข้อมูลผู้ประกันตนมาตรา 33 พบว่าในปี 2561 มีการเลิกจ้าง 259,770 คน ขณะที่ปี 2560 มีการเลิกจ้าง 255,385 คน  อย่างไร ก็ตามเมื่อพิจารณาจากข้อมูลผู้ประกันตนที่เข้าสู่มาตรา 33 กับผู้ที่ถูกเลิกจ้างพบว่ามีสัดส่วนไม่แตกต่างกัน โดยมีจํานวนลูกจ้างที่เข้าและออกจากระบบประกันสังคมเฉลี่ยประมาณ 2.3 หมื่นคนต่อเดือนเท่า ๆ กัน และเมื่อเปรียบเทียบข้อมูลการเลิกจ้างตามประเภทกิจการ พบว่ากิจการที่มีการเลิกจ้างเพิ่มสูงขึ้น 3 อันดับแรก ได้แก่ เกษตรกรรม การผลิตเฟอร์นิเจอร์ และการผลิตผลิตภัณฑ์ยาง
นายวิวัฒน์ กล่าวต่อว่า สําหรับแนวโน้มการจ้างงานในปี 62 ซึ่งมีการคาดการณ์ว่าอาจมีการเลิกจ้างเพิ่มขึ้นโดยเฉพาะในประเภทกิจการที่นําเทคโนโลยี หรือ AI เข้ามาทํางานแทนกําลังแรงงานมากขึ้น เช่น ธุรกิจอุตสาหกรรมทีวี ทีวีดิจิตอล ธุรกิจและจําหน่ายหรือให้เช่าซีดี ดีวีดี เป็นต้นนั้น คาดว่าจะมีเพิ่มขึ้นบ้าง ซึ่งจากการเฝ้าติดตามธุรกิจดังกล่าวอย่างใกล้ชิดโดยในเบื้องต้นพบว่านายจ้างที่มีปรับโครงสร้างกิจการหรือเลิกจ้างลูกจ้างส่วนใหญ่จะจัดทําโครงการสมัครใจลาออกและให้สิทธิประโยชน์ให้แก่ลูกจ้างสูงกว่าสิทธิประโยชน์ที่กฎหมายกําหนด อย่างไรก็ตามกสร. ได้ส่งเจ้าหน้าที่เฝ้าระวังและประเมินสถานการณ์อย่างต่อเนื่อง เพื่อป้องกันและบรรเทาปัญหาที่อาจเกิดขึ้นต่อไป
รัฐบาลไทย-ข่าวทำเนียบรัฐบาล-กรมสรรพากรชี้แจงเกี่ยวกับข้อเสนอการปฏิรูปภาษีสรรพากรของคณะอนุกรรมการพิจารณาปรับปรุงและแก้ไขประมวลรัษฎากร
วันพฤหัสบดีที่ 27 กันยายน 2561
กรมสรรพากรชี้แจงเกี่ยวกับข้อเสนอการปฏิรูปภาษีสรรพากรของคณะอนุกรรมการพิจารณาปรับปรุงและแก้ไขประมวลรัษฎากร
ตามที่มีข่าวเผยแพร่ในสื่อสังคมออนไลน์ เรื่องการปฏิรูปภาษีสรรพากรแบบใหม่ทั้งระบบ พร้อมระบุว่า จะนํามาปรับใช้ภายในปี 2562 นั้น
ตามที่มีข่าวเผยแพร่ในสื่อสังคมออนไลน์ เรื่องการปฏิรูปภาษีสรรพากรแบบใหม่ทั้งระบบ พร้อมระบุว่า จะนํามาปรับใช้ภายในปี 2562 นั้น
กรมสรรพากรขอเรียนว่า ข้อความตามที่เผยแพร่ดังกล่าว เป็นเพียงข้อเสนอของคณะอนุกรรมการพิจารณาปรับปรุงและแก้ไขประมวลรัษฎากรที่ได้มีการจัดสัมมนา เพื่อเปิดรับฟังความคิดเห็นจากผู้แทนหน่วยงานต่าง ๆ ทั้งภาครัฐและเอกชน เมื่อวันที่ 21 กันยายน 2561 ที่ผ่านมา ซึ่งยังไม่มีผลตามกฎหมายและไม่ได้มีผลบังคับใช้ ในปี 2562
จึงเรียนมาเพื่อโปรดทราบโดยทั่วกัน
รัฐบาลไทย-ข่าวทำเนียบรัฐบาล-กรมการจัดหางานชี้แจง ข้อกล่าวหาการทุจริตเงินคนพิการ
วันพุธที่ 19 กันยายน 2561
กรมการจัดหางานชี้แจง ข้อกล่าวหาการทุจริตเงินคนพิการ
กรมการจัดหางานชี้แจง ข้อกล่าวหาการทุจริตเงินคนพิการ เผย รมว.แรงงาน ตั้งคณะกรรมการตรวจสอบข้อเท็จจริง ที่มีรองปลัดกระทรวงแรงงานเป็นประธาน โดยให้เห็นผลภายใน 15 วัน
วันที่ 18 กันยายน 2561 นายอนุรักษ์ ทศรัตน์ อธิบดีกรมการจัดหางาน กระทรวงแรงงาน ชี้แจงประเด็นข้อกล่าวหาการทุจริตเงินคนพิการ ดังนี้
ตามที่กระทรวงแรงงานได้มีการส่งเสริมการมีงานทําให้คนพิการ ตามพระราชบัญญัติส่งเสริมและพัฒนาคุณภาพชีวิตคนพิการ พ.ศ. 2550 กระทรวงการพัฒนาสังคมและความมั่นคงของมนุษย์ โดยได้ส่งเสริมการจ้างงานคนพิการตามมาตรา 33 คือ สถานประกอบการต้องรับคนพิการเข้าทํางานสัดส่วน 1 : 100 คน หากเกิน 50 คน ต้องรับเพิ่มอีก 1 คน ปัจจุบันคนพิการต้องเข้าทํางาน 64,570 คน บรรจุงานแล้ว 36,315 คน สําหรับมาตรา 34 หากไม่มีการจ้างงาน นายจ้างจะต้องส่งเงินโดยตรงเข้ากองทุนส่งเสริมและพัฒนาคุณภาพชีวิตคนพิการ กระทรวงการพัฒนาสังคมฯ ซึ่งกรมการจัดหางาน กระทรวงแรงงานไม่มีส่วนเกี่ยวข้อง แต่อย่างไรก็ตาม กระทรวงแรงงานได้ช่วยประชาสัมพันธ์ให้นายจ้าง/สถานประกอบการได้ทราบอย่างต่อเนื่อง
ในส่วนของมาตรา 35 มีการให้สิทธิแก่คนพิการหรือผู้ดูแลคนพิการ 7 ประเภท คือ 1) การให้สัมปทาน 2) จัดสถานที่จําหน่ายสินค้าหรือบริการ 3) จัดจ้างเหมาช่วงงานหรือจ้างเหมาบริการ โดยวิธีกรณีพิเศษ 4) ฝึกงาน 5) จัดให้มีอุปกรณ์หรือสิ่งอํานวยความสะดวก 6) ล่ามภาษามือ 7) ให้ความช่วยเหลืออื่นใดแก่คนพิการหรือผู้ดูแลคนพิการ ทั้งนี้ กรมการจัดหางาน โดยสํานักงานจัดหางานจังหวัด สํานักงานจัดหางานกรุงเทพมหานคร มีหน้าที่ตรวจสอบสิทธิคนพิการหรือผู้ดูแลคนพิการเป็นรายบุคคล เพื่อตรวจสอบรายละเอียดเกี่ยวกับ 1) สิทธิที่ให้แก่คนพิการครบถ้วนตามหลักเกณฑ์ที่กําหนดหรือไม่ 2) มูลค่าของสิทธิที่ให้เป็นไปตามระเบียบหรือไม่ 3) คนพิการหรือผู้ดูแลคนพิการสามารถรับสิทธิที่นายจ้าง/สถานประกอบการให้ได้หรือไม่ ซึ่งกรมการจัดหางานจะแจ้งการให้ใช้สิทธิแก่นายจ้างและแจ้งให้สํานักงานพัฒนาสังคมและความมั่นคงของมนุษย์จังหวัด กับกรมส่งเสริมและพัฒนาคุณภาพชีวิตคนพิการทราบ เพื่อดําเนินการในส่วนที่เกี่ยวข้องต่อไป
นอกจากนี้ สํานักงานจัดหางานจังหวัด สํานักงานจัดหางานกรุงเทพมหานคร ยังช่วยจับคู่งานระหว่างนายจ้างกับคนพิการ ซึ่งคนพิการขึ้นทะเบียนกับกรมการจัดหางานแล้ว 1,979 คน บรรจุงาน 1,565 คน สําหรับกรณีที่ร้องเรียนตามข่าวนั้น เพื่อให้ข้อเท็จจริงปรากฏ พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน ได้ตั้งคณะกรรมการตรวจสอบข้อเท็จจริงขึ้น โดยมีรองปลัดกระทรวงแรงงานเป็นประธาน โดยให้เห็นผลภายใน 15 วัน
-------------------------
รัฐบาลไทย-ข่าวทำเนียบรัฐบาล-EXIM BANK สนับสนุนโครงการติดตั้งระบบผลิตไฟฟ้าแสงอาทิตย์บนหลังคา พัฒนาพลังงานทดแทนและการพัฒนาประเทศอย่างยั่งยืน
วันพฤหัสบดีที่ 27 กันยายน 2561
EXIM BANK สนับสนุนโครงการติดตั้งระบบผลิตไฟฟ้าแสงอาทิตย์บนหลังคา พัฒนาพลังงานทดแทนและการพัฒนาประเทศอย่างยั่งยืน
EXIM BANK ลงนามกับพีอีเอ เอ็นคอม ซึ่งเป็นบริษัทในเครือของการไฟฟ้าส่วนภูมิภาค (PEA) และเป็นผู้ถือหุ้น 100% ในสัญญาสนับสนุนทางการเงินของ EXIM BANK จํานวน 1,150 ล้านบาท เพื่อนําไปใช้ลงทุนในโครงการติดตั้งระบบผลิตไฟฟ้าแสงอาทิตย์บนหลังคา (Solar Rooftop)
EXIM BANK สนับสนุนโครงการติดตั้งระบบผลิตไฟฟ้าแสงอาทิตย์บนหลังคา พัฒนาพลังงานทดแทนและการพัฒนาประเทศอย่างยั่งยืน
นางวรางคณา วงศ์ข้าหลวง รองกรรมการผู้จัดการ ธนาคารเพื่อการส่งออกและนําเข้าแห่งประเทศไทย (EXIM BANK) ร่วมลงนามกับนายเขมรัตน์ ศาสตร์ปรีชา รักษาการกรรมการผู้จัดการใหญ่ บริษัท พีอีเอ เอ็นคอม อินเตอร์เนชั่นแนล จํากัด (พีอีเอ เอ็นคอม) ซึ่งเป็นบริษัทในเครือของการไฟฟ้าส่วนภูมิภาค (PEA) และเป็นผู้ถือหุ้น 100% ในสัญญาสนับสนุนทางการเงินของ EXIM BANK จํานวน 1,150 ล้านบาท เพื่อนําไปใช้ลงทุนในโครงการติดตั้งระบบผลิตไฟฟ้าแสงอาทิตย์บนหลังคา (Solar Rooftop) กําลังการติดตั้ง 40 เมกะวัตต์ สําหรับโรงงานอุตสาหกรรมทั่วประเทศ ณ EXIM BANK สํานักงานใหญ่ เมื่อวันที่ 26 กันยายน 2561
การสนับสนุนทางการเงินของ EXIM BANK ให้แก่พีอีเอ เอ็นคอมในครั้งนี้เพื่อส่งเสริมการผลิตพลังงานไฟฟ้าจากเซลล์แสงอาทิตย์ ซึ่งเป็นพลังงานธรรมชาติที่มีศักยภาพสูง สะอาด ยั่งยืน และเป็นมิตรกับสิ่งแวดล้อม นอกจากจะเป็นประโยชน์ในการร่วมอนุรักษ์พลังงานและสิ่งแวดล้อม ยังเป็นการลดการใช้พลังงานไฟฟ้าในระบบหลักที่ใช้เชื้อเพลิงจากฟอสซิล ทําให้ลดต้นทุนการผลิตแก่ผู้ประกอบการ โดยสอดคล้องกับภารกิจของ EXIM BANK และนโยบายของรัฐบาลในการสนับสนุนการพัฒนาประเทศอย่างยั่งยืน
สอบถามรายละเอียดเพิ่มเติมได้ที่ส่วนสื่อสารองค์กร ฝ่ายเลขานุการและสื่อสารองค์กร
โทร. 0 2271 3700, 0 2278 0047, 0 2617 2111 ต่อ 1141, 1144
EXIM Thailand Finances Solar Rooftop Projects for Sustainable Renewable Energy Promotion and National Development
Mrs. Warangkana Wongkhaluang, Senior Executive Vice President of Export-Import Bank of Thailand (EXIM Thailand), and Mr. Khemmarat Sartpreecha, Acting Managing Director of PEA ENCOM International Co., Ltd. (PEA ENCOM), a wholly owned subsidiary of the Provincial Electricity Authority (PEA), signed a financial facility agreement at EXIM Thailand’s Head Office on September 26, 2018 to provide a credit facility worth 1,150 million baht to finance the state enterprise’s investment in installation of 40 MW solar rooftop systems for industrial plants nationwide.
This financial support to PEA ENCOM aims to promote electricity generation from solar panels, which is a clean, sustainable and environmentally friendly renewable energy source with high potential. It will not only contribute to the country’s energy conservation and environmental protection, but also reduce consumption of fossil fuel-based electricity and save entrepreneurs’ production costs, which is in line with EXIM Thailand’s mission and the government policy of national development on a sustainable basis.
For further information, please contact Corporate Communication Division, Secretary and Corporate Communication Department
Tel. 0 2271 3700, 0 2278 0047, 0 2617 2111 ext. 1141, 1144
รัฐบาลไทย-ข่าวทำเนียบรัฐบาล-รองนายกรัฐมนตรีร่วมพิธีลงนามถวายพระพรสมเด็จพระนางเจ้าสิริกิติ์ พระบรมราชินีนาถในรัชกาลที่ 9
วันเสาร์ที่ 12 สิงหาคม 2560
รองนายกรัฐมนตรีร่วมพิธีลงนามถวายพระพรสมเด็จพระนางเจ้าสิริกิติ์ พระบรมราชินีนาถในรัชกาลที่ 9
รองนายกรัฐมนตรีร่วมพิธีลงนามถวายพระพรสมเด็จพระนางเจ้าสิริกิติ์ พระบรมราชินีนาถในรัชกาลที่ 9
วันที่ 12 สิงหาคม 2560 รองนายกรัฐมนตรี พลเอก ธนะศักดิ์ ปฏิมาประกร รองนายกรัฐมนตรี พลอากาศเอก ประจิน จั่นตอง รัฐมนตรีว่าการกระทรวงดิจิทัลเพื่อเศรษฐกิจและสังคม และคณะ รวมทั้ง
เอกอัครราชทูต ณ กรุงอัสตานา ข้าราชการ และเจ้าหน้าที่ ร่วมพิธีลงนามถวายพระพรสมเด็จพระนางเจ้าสิริกิติ์ พระบรมราชินีนาถในรัชกาลที่ 9 เนื่องในโอกาสวันเฉลิมพระชนมพรรษา 85 พรรษา ณ สถานเอกอัครราชทูต ณ กรุงอัสตานา สาธารณคาซัคสถาน
รัฐบาลไทย-ข่าวทำเนียบรัฐบาล-นายกรัฐมนตรีหารือข้อราชการกับนายกรัฐมนตรีราชอาณาจักรภูฏาน
วันพฤหัสบดีที่ 19 กรกฎาคม 2561
นายกรัฐมนตรีหารือข้อราชการกับนายกรัฐมนตรีราชอาณาจักรภูฏาน
นายกรัฐมนตรีหารือข้อราชการกับนายกรัฐมนตรีราชอาณาจักรภูฏาน
วันนี้ (19 ก.ค. 2561) 17.00 น. ตามเวลาท้องถิ่น พลเอก ประยุทธ์ จันทร์โอชา นายกรัฐมนตรี พบหารือกับ ดาโช เชริง โตบเกย์ นายกรัฐมนตรีราชอาณาจักรภูฏาน ณ สํานักนายกรัฐมนตรี โดยภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญ ดังนี้
ในโอกาสแรก นายกรัฐมนตรีภูฏานได้แสดงความชื่นชมต่อ ความพยายาม ความร่วมมือร่วมใจ และความสําเร็จในการช่วยเหลือเยาวชน 13 รายที่ติดในถ้ําหลวง นับว่าเป็นความท้าทายที่ยิ่งใหญ่ ที่ไทยสามารถเอาชนะอุปสรรคทั้งปวงจนช่วยเหลือออกมาได้อย่างปลอดภัย
ในการหารือนายกรัฐมนตรีและนายกรัฐมนตรีภูฏานต่างยินดีที่ทั้งสองฝ่ายมีความสัมพันธ์ที่แน่นแฟ้นระหว่างกัน ซึ่งใกล้ชิดทั้งในระดับราชวงศ์ที่มีการเยือนอย่างต่อเนื่อง ในระดับรัฐบาลที่มีความร่วมมือกันอย่างใกล้ชิด มีโครงการที่ประสบความสําเร็จ และเรียนรู้ แลกเปลี่ยนประสบการณ์การพัฒนาประเทศระหว่างกัน และในระดับประชาชน ที่ยึดถือในสถาบันพระมหากษัตริย์เหมือนกันโดยเฉพาะความเชื่อมโยงทางพุทธศาสนา สังคม และวัฒนธรรม และเชื่อมั่นว่าความสัมพันธ์ที่ลึกซึ้งของทั้งสองประเทศจะพัฒนาไปอย่างมั่นคงและแข็งแกร่งต่อไป ซึ่งนายกรัฐมนตรีได้เสนอให้จัดทํา Roadmap โครงการความร่วมมือต่างๆ เพื่อให้เดินหน้าต่อไปได้ และเกิดความต่อเนื่อง รวมทั้งศึกษาศักยภาพที่จะร่วมมือกันทั้งรัฐบาล ภาคเอกชนและประชาชน โอกาสนี้ ผู้นําทั้งสองยังได้หยิบยกประเด็นเกี่ยวกับความร่วมมือทางวิชาการที่มีร่วมกัน อาทิ การเกษตร สาธารณสุข การศึกษา วิทยาศาสตร์และเทคโนโลยี โดยนายกรัฐมนตรีภูฏานเน้นย้ําให้ทั้งสองประเทศสานต่อความร่วมมือเหล่านี้กันต่อไป พร้อมขอบคุณประเทศไทยที่ให้การสนับสนุนภูฏาน โดยเฉพาะความช่วยเหลือเพื่อการพัฒนา ผ่านโครงการต่าง ๆ ด้วยดีตลอดมา
สําหรับความร่วมมือด้านการค้าการลงทุน ทั้งสองฝ่ายเห็นพ้องในการใช้กลไกการประชุมคณะกรรมการร่วมทางการค้าไทย - ภูฏาน (JTC) เพื่อหารือแนวทางในการขยายมูลค่าการค้าระหว่างกันให้มากยิ่งขึ้น ซึ่งภูฏานมีศักยภาพในสาขาการท่องเที่ยวและการก่อสร้าง และยินดีที่ปัจจุบันมีภาคเอกชนไทยเข้าไปลงทุนในภูฏานเพิ่มมากขึ้น โดยเฉพาะธุรกิจโรงแรมและการก่อสร้าง ซึ่งภูฏานยินดีช่วยดูแลและอํานวยความสะดวกให้นักธุรกิจไทย รวมทั้ง การเชื่อมโยงทางการบิน เพื่อส่งเสริมการไปมาหาสู่กันทั้งในเมืองหลัก และต่อไปยังเมืองรอง ต่อเนื่องไปถึงการผลักดันการขับเคลื่อนความร่วมมือด้านการท่องเที่ยวระหว่างกัน ภายใต้แนวคิด “Two Kingdoms One Destination” ซึ่งจะช่วยให้เกิดการเชื่อมโยงทางด้านการท่องเที่ยวซึ่งกันและกัน โดยเห็นว่าการท่องเที่ยวจะช่วยกระชับความสัมพันธ์และสามารถสร้างความเข้าใจอันดีระหว่างประชาชนทั้งสองประเทศได้
นอกจากนี้ ในโอกาสครบรอบความสัมพันธ์ทางการทูต 30 ปี ในปี 2562 รัฐบาลไทยยินดีสนับสนุนโครงการบริการทางการแพทย์เพื่อรักษา หู ตา จมูก และคอ รวมทั้งจัดตั้งศูนย์ หู จมูก และคอ ในราชอาณาจักรภูฏาน เพื่อให้บริการรักษา การถ่ายทอดความรู้ เทคนิคและวิชาการ เพื่อพัฒนาบุคลากรทางการแพทย์เฉพาะทาง รวมถึงความร่วมมือของคณะแพทย์ ไทย-ภูฏาน ในการรักษาผู้ป่วยด้วย
รัฐบาลไทย-ข่าวทำเนียบรัฐบาล-กรมบัญชีกลางเผยผลเบิกจ่ายสิ้นไตรมาสแรก 8.97 แสนล้านบาท
วันพฤหัสบดีที่ 11 มกราคม 2561
กรมบัญชีกลางเผยผลเบิกจ่ายสิ้นไตรมาสแรก 8.97 แสนล้านบาท
กรมบัญชีกลาง เผยผลเบิกจ่ายเงินงบประมาณประจําปี 2561 ตั้งแต่ต้นปีงบประมาณถึงวันที่ 29 ธันวาคม 2560 (1 ต.ค. - 29 ธ.ค. 60) เบิกจ่ายแล้ว 897,768 ล้านบาท หรือคิดเป็นร้อยละ 31 พร้อมกํากับติดตามการเบิกจ่ายเงินอย่างใกล้ชิด
นางญาณี แสงศรีจันทร์ รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ผลการเบิกจ่ายเงินงบประมาณรายจ่ายประจําปี 2561 ณ สิ้นไตรมาสแรก ตั้งแต่วันที่ 1 ตุลาคม - 29 ธันวาคม 2560 งบประมาณภาพรวมเบิกจ่ายได้จํานวน 897,768 ล้านบาทของวงเงินงบประมาณ 2,900,000 ล้านบาท หรือคิดเป็นร้อยละ 31 สูงกว่าเป้าหมายร้อยละ 0.71 (เป้าหมายร้อยละ 30.29) โดยแบ่งเป็น รายจ่ายประจําเบิกจ่ายได้ จํานวน 810,586 ล้านบาทของวงเงินงบประมาณ 2,240,219 ล้านบาท หรือคิดเป็นร้อยละ 36.2 สูงกว่าเป้าหมายร้อยละ 3.2 (เป้าหมายร้อยละ 33) ขณะที่รายจ่ายลงทุน (กรณีไม่รวมงบกลาง) เบิกจ่ายได้ จํานวน 87,182 ล้านบาทของวงเงินงบประมาณ 577,298 ล้านบาท หรือคิดเป็นร้อยละ 15.10 ต่ํากว่าเป้าหมายร้อยละ 7.01 (เป้าหมายร้อยละ 22.11) สําหรับผลการเบิกจ่ายเงินงบประมาณที่กันไว้เบิกเหลื่อมปี เบิกจ่ายแล้ว จํานวน 69,688 ล้านบาทของวงเงินงบประมาณ 315,995 ล้านบาท หรือคิดเป็นร้อยละ 22.1 โดยก่อหนี้แล้วจํานวนทั้งสิ้น 208,870 ล้านบาท หรือคิดเป็นร้อยละ 66.1
โฆษกกรมบัญชีกลาง กล่าวเสริมว่า กรมบัญชีกลางได้ติดตามความคืบหน้าในการเบิกจ่ายเงินของหน่วยงานภาครัฐอย่างใกล้ชิด เพื่อให้สอดคล้องกับมาตรการเพิ่มประสิทธิภาพการใช้จ่ายงบประมาณรายจ่าย ปี 2561 โดยคาดว่า การใช้จ่ายเงินจากภาครัฐ จะมีส่วนกระตุ้นเศรษฐกิจของประเทศได้มากขึ้น
รัฐบาลไทย-ข่าวทำเนียบรัฐบาล-ปลัดสธ.ขอบคุณ ผบ.ตร. จับกุมวัยรุ่นตีกันในรพ.ชลบุรี
วันอังคารที่ 22 พฤษภาคม 2561
ปลัดสธ.ขอบคุณ ผบ.ตร. จับกุมวัยรุ่นตีกันในรพ.ชลบุรี
ปลัดกระทรวงสาธารณสุข ขอขอบคุณผู้บัญชาการตํารวจแห่งชาติ สั่งดําเนินการทางกฎหมายกับกลุ่มวัยรุ่นที่ยกพวกตีกันในโรงพยาบาลชลบุรีทันที ขอประชาชนคิดว่าโรงพยาบาลเป็นสถานที่ให้การดูแลรักษาผู้ป่วย ที่ทุกคนเป็นเจ้าของ
วันนี้ (22 พฤษภาคม 2561) นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์เกี่ยวกับกรณีกลุ่มวัยรุ่นยกพวกทําร้ายกันในโรงพยาบาลชลบุรี ว่า กระทรวงสาธารณสุข ขอขอบคุณท่านผู้บัญชาการตํารวจแห่งชาติที่ได้กําชับเจ้าหน้าที่ตํารวจ สภ.ชลบุรี ให้เร่งรัดจับกุมผู้ก่อเหตุทั้ง 2 ฝ่ายมาดําเนินการตามกฎหมาย หลังจากมีคลิปขณะเกิดเหตุเผยแพร่ทางสื่อโซเชียลทันที และสามารถจับกุมผู้ก่อเหตุได้ทั้ง 15 คนได้อย่างรวดเร็ว
“โรงพยาบาลเป็นสถานที่ให้การดูแลรักษาผู้ป่วยและเป็นสถานที่ราชการ ขอให้ประชาชนคิดว่าทุกคนเป็นเจ้าของร่วมกัน และช่วยกันดูแลให้เจ้าหน้าที่สามารถปฏิบัติงานดูแลรักษาผู้เจ็บป่วยและผู้ที่ต้องการความช่วยเหลือจากแพทย์เร่งด่วน ได้อย่างสะดวก ปลอดภัย” นายแพทย์เจษฎากล่าว
*************************** 22 พฤษภาคม 2561
รัฐบาลไทย-ข่าวทำเนียบรัฐบาล-รมว.วท. เยี่ยม ปส. เน้นย้ำถึงการทำงานและการให้ความสำคัญกับเด็กรุ่นใหม่เพื่อสร้างงาน
วันพฤหัสบดีที่ 5 มกราคม 2560
รมว.วท. เยี่ยม ปส. เน้นย้ําถึงการทํางานและการให้ความสําคัญกับเด็กรุ่นใหม่เพื่อสร้างงาน
รมว.วท. เยี่ยม ปส. เน้นย้ําถึงการทํางานและการให้ความสําคัญกับเด็กรุ่นใหม่เพื่อสร้างงาน
เช้าวันนี้ (30 ธันวาคม 2559) / ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี รศ.นพ.สรนิต ศิลธรรม ปลัดกระทรวงวิทยาศาสตร์และเทคโนโลยี และคณะ ตรวจเยี่ยมสํานักงานปรมาณูเพื่อสันติ หน่วยงานในสังกัดกระทรวงวิทยาศาสตร์และเทคโนโลยี พร้อมมอบนโยบาย ณ ห้องประชุมใหญ่ ชั้น 2 อาคาร 1 สํานักงานปรมาณูเพื่อสันติ
ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี กล่าวว่า ปัจจุบันเรื่องนิวเคลียร์และรังสีมีความสําคัญมากขึ้น ดังนั้นเครื่องมือที่ใช้ก็มีต้องมีความพร้อมที่จะรับมือกับปัญหาต่าง ๆ ที่จะเกิดขึ้นได้ทันท่วงที เพราะเรื่องนิวเคลียร์หากไม่ดูแลดี ๆ จะมีผลกระทบต่อประชาชนได้ และขอกําชับถึงเรื่อง พ.ร.บ.พลังงานนิวเคลียร์เพื่อสันติ ซึ่งเป็นกฎหมายที่ปรับปรุงใหม่ ตามนโยบายของท่านประยุทธ์ จันทร์โอชา นายกรัฐมนตรี มุ่งเน้นให้กฎหมายที่บังคับใช้ด้านนิวเคลียร์และรังสี สร้างขึ้นโดยไม่ให้เกิดความขัดแย้งกัน เราต้องทําให้กฎหมายที่ออกมามีความชัดเจนเข้าใจตรงกันและเหมาะสมถูกต้อง ซึ่งในที่สุดแล้วเราต้องใช้วิชาการในการคุยกัน สุดท้ายฝากย้ําถึงการทํางานและความสําคัญการคัดเลือกบุคลากรเข้าทํางาน โดยเฉพาะเด็กรุ่นใหม่ เพื่อไม่ให้หน่วยงานมีประสิทธิภาพในการทํางานลดน้อยลง ต้องให้กําลังใจกันในการทํางานกัน ในการสร้างสรรค์ผลงานที่ดีออกมาต่อไป
ภายหลังการประชุม ดร.อรรชกา สีบุญเรือง รมว.วท. รศ.นพ.สรนิต ศิลธรรม ปวท. และคณะ เข้าเยี่ยมชมห้องปฏิบัติการทางนิวเคลียร์และรังสี ได้แก่ ห้องปฏิบัติการตรวจพิสูจน์เอกลักษณ์ทางนิวเคลียร์และรังสี (Nuclear Forensics), ห้องปฏิบัติการนิเวศวิทยารังสี (Radio ecology Lab) และศูนย์บัญชาการสถานการณ์ฉุกเฉินทางนิวเคลียร์และรังสี
สําหรับ สํานักงานปรมาณูเพื่อสันติ มุ่งเน้นด้านการวิจัยค้นคว้า เพื่อนําพลังงานนิวเคลียร์มาใช้ประโยชน์ในด้านต่างๆ เพื่อการพัฒนาประเทศ รวมทั้งควบคุมความปลอดภัยทั่วไปแก่ผู้ใช้ทั้งภายใน และภายนอกสํานักงานฯ อีกทั้งยังเป็นองค์กรที่นําความพร้อมด้านการกํากับดูแลและพัฒนาเครือข่ายด้านนิวเคลียร์และรังสีในกลุ่มประเทศอาเซียน เพื่อให้เกิดความปลอดภัยแก่ประชาชนและสิ่งแวดล้อม
ข่าวโดย : นางสาวศิริวรรณ หมินหมัน
ถ่ายภาพและวีดิโอโดย : นายภูมินทร์ ปั้นเล็ก, นายไววิทย์ ยอดประสิทธิ์
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728-3732 โทรสาร 02 333 3834
E-Mail:pr@most.go.thFacebook : sciencethailand
Call Center กระทรวงวิทยาศาสตร์และเทคโนโลยี โทร. 1313
รัฐบาลไทย-ข่าวทำเนียบรัฐบาล-นายกฯ ยืนยันไม่มีใบสั่งจากรัฐบาล กรณี สนช.ล้มกระดานตั้งกรรมการ กสทช. ชี้เป็นดุลพินิจของสมาชิกผู้ทรงคุณวุฒิแต่ละคน
วันเสาร์ที่ 21 เมษายน 2561
นายกฯ ยืนยันไม่มีใบสั่งจากรัฐบาล กรณี สนช.ล้มกระดานตั้งกรรมการ กสทช. ชี้เป็นดุลพินิจของสมาชิกผู้ทรงคุณวุฒิแต่ละคน
นายกรัฐมนตรี ยืนยันไม่มีใบสั่งจากรัฐบาล กรณี สนช.ล้มกระดานตั้งกรรมการ กสทช. ชี้เป็นดุลพินิจของสมาชิกผู้ทรงคุณวุฒิแต่ละคน เชื่อพิจารณาตามระเบียบกฎเกณฑ์และคุณสมบัติที่เหมาะสม
วันนี้ (20 เม.ย.61) พลเอก ประยุทธ์ จันทร์โอชา นายกรัฐมนตรี กล่าวถึงกรณีที่สมาชิก สนช. มีมติล้มกระดาน และให้สรรหาคณะกรรมการ กสทช. ใหม่ ว่า เรื่องดังกล่าวเป็นดุลพินิจของ สนช. แต่ละคน ซึ่งล้วนแล้วแต่เป็นผู้ทรงคุณวุฒิ และมีจํานวนกว่า 200 คน จึงไม่มีใครสามารถไปบังคับหรือสั่งการได้
ส่วนกรณีที่มีการเผยแพร่คลิปเสียงและมีผู้กล่าวถึงนายกรัฐมนตรีนั้น ยืนยันว่านายกฯ ไม่เคยมีคําสั่งใด ๆ ที่ให้ดําเนินการเช่นนั้น และเมื่อสอบถามไปยังสมาชิก สนช. ก็ไม่มีผู้ใดรู้เห็นในเรื่องดังกล่าว ทั้งนี้ เชื่อว่าทุกคนมีความคิดเห็นเป็นของตนเอง และพิจารณาทุกอย่างไปตามระเบียบ กฎเกณฑ์ และกติกา
อย่างไรก็ตาม นายกรัฐมนตรีเคยให้แนวทางกับทุกหน่วย เกี่ยวกับเรื่องการแต่งตั้งบุคคลที่จะไปดํารงตําแหน่งสําคัญในองค์กรสําคัญนานแล้วว่า ควรพิจารณาจากคุณสมบัติหลาย ๆ ด้านประกอบกัน เช่น ความรู้และประสบการณ์ ความเหมาะสมกับกับตําแหน่ง ความประพฤติและจริยธรรม ตลอดจนคุณสมบัติอื่นทั่วไปตามที่ได้กําหนดไว้เมื่อตอนสรรหา ไม่ใช่พิจารณาเฉพาะเรื่องหนึ่งเรื่องใดเท่านั้น
______________
สํานักโฆษก
รัฐบาลไทย-ข่าวทำเนียบรัฐบาล-อ่างเก็บน้ำขนาดใหญ่ภาคเหนือ...มีน้ำต้นทุนมากขึ้น
วันอังคารที่ 3 กันยายน 2562
อ่างเก็บน้ําขนาดใหญ่ภาคเหนือ...มีน้ําต้นทุนมากขึ้น
..
จากอิทธิพลของพายุโพดุลเมื่อช่วงสุดสัปดาห์ที่ผ่านมาทําให้หลายพื้นที่เกิดน้ําท่วมฉับพลันเพราะฝนที่ตกหนัก อย่างไรก็ตาม ฝนที่ตกต่อเนื่องได้ช่วยให้อ่างเก็บน้ําหลายแห่งมีปริมาณน้ําเพิ่มขึ้น เป็นน้ําต้นทุนสําหรับการอุปโภค – บริโภคของประชาชน โดยเฉพาะในฤดูแล้งหน้าอีกด้วย
รัฐบาลไทย-ข่าวทำเนียบรัฐบาล-ก.วิทย์ฯ ประกาศความพร้อมของประเทศไทย ในการจัดการแข่งขันหุ่นยนต์นานาชาติ RoboCup2021
วันพฤหัสบดีที่ 4 ตุลาคม 2561
ก.วิทย์ฯ ประกาศความพร้อมของประเทศไทย ในการจัดการแข่งขันหุ่นยนต์นานาชาติ RoboCup2021
งานแถลงข่าวการได้รับสิทธิ์จัดการแข่งขันหุ่นยนต์นานาชาติ RoboCup2021 Bangkok Thailand
เมื่อเวลา 13.00 น. (3 ตุลาคม 2561) ดร.สุวิทย์ เมษินทรีย์ รัฐมนตรีว่าการกระทรวงวิทยาศาสตร์และเทคโนโลยี เปิดงานแถลงข่าวการได้รับสิทธิ์จัดการแข่งขันหุ่นยนต์นานาชาติ RoboCup2021 Bangkok Thailand ที่ประเทศได้เป็นเจ้าภาพในการจัดการแข่งขันฯในครั้งนี้ ซึ่งจะมีขึ้นในเดือนมิถุนายน 2564 พร้อมมุ่งปั้นประเทศไทยสู่ผู้นําอุตสาหกรรมหุ่นยนต์ของอาเซียน โดยมี ดร.เจนกฤษณ์ คณาธารณา รองผู้อํานวยการสํานักงานพัฒนาวิทยาศาสตร์และเทคโนโลยี (สวทช.) แถลงข่าวร่วมกับ ผศ.ดร.จักรกฤษณ์ ศุทธากรณ์ คณบดี คณะวิศวกรรมศาสตร์ มหาวิทยาลัยมหิดล,นางศุภวรรณ ตีระรัตน์ รองผู้อํานวยการ สายกลยุทธ์และพัฒนาธุรกิจ สํานักงานส่งเสริมการจัดประชุมและนิทรรศการ (องค์การมหาชน) และ นายศักดิ์ชัย ภัทรปรีชากุล กรรมการผู้จัดการ บริษัท เอ็น.ซี.ซี. อินเตอร์เนชั่นแนล อีเว้นท์ จํากัด ณ ห้องโถงชั้น 1 อาคารพระจอมเกล้า กระทรวงวิทยาศาสตร์และเทคโนโลยี
ดร.สุวิทย์ เมษินทรีย์ รัฐมนตรีว่าการกระทรวงวิทยาศาสตร์และเทคโนโลยี กล่าวว่า “การจะพัฒนาอุตสาหกรรมหุ่นยนต์ให้เติบโตได้อย่างแข็งแรงและมีความพร้อมที่จะสนับสนุนอุตสาหกรรมอื่นๆ ได้ จําเป็นต้องมีบุคลากรที่มีความรู้และทักษะเชิงเทคนิคเป็นจํานวนมาก การที่ประเทศไทยได้มีโอกาสในการจัดเมกะอีเว้นท์ที่เกี่ยวข้องโดยตรงกับหนึ่งในอุตสาหกรรมเป้าหมายในประเทศไทย 4.0 อย่างการแข่งขันรายการ RoboCup 2021 Bangkok, Thailand ถือว่าเป็นประโยชน์กับประเทศอย่างมาก รัฐบาลไทยโดยกระทรวงวิทยาศาตร์และเทคโนโลยี พร้อมสํานักงานส่งเสริมการจัดประชุมและนิทรรศการ (องค์การมหาชน) และหน่วยงานราชการต่างๆ ที่เกี่ยวข้อง ยินดีที่จะให้การสนับสนุนการจัดงาน RoboCup 2021 Bangkok, Thailand อย่างเต็มที่ และขอแสดงความยินดีกับมหาวิทยาลัยมหิดลและบริษัท เอ็น.ซี.ซี. อินเตอร์เนชั่นแนล อีเว้นท์ ที่สามารถประมูลสิทธิ์นําการแข่งขันวิชาการหุ่นยนต์ระดับนานาชาติเข้ามาจัดในประเทศไทย เพื่อช่วยสร้างเสริมบุคลากรไทยได้พัฒนาศักยภาพในการประดิษฐ์หุ่นยนต์ให้ทัดเทียมกับระดับโลก และนําความรู้ด้านวิชาการหุ่นยนต์จากผู้เชี่ยวชาญต่างประเทศมาให้คนไทยได้เรียนรู้และแลกเปลี่ยนประสบการณ์ การแข่งขันวิชาการหุ่นยนต์ระดับนานาชาติ RoboCup 2021 Bangkok, Thailand มีกําหนดที่จะจัดขึ้นในเดือนมิถุนายน 2564 โดยจะใช้กรุงเทพมหานครเป็นสถานที่จัดงาน ซึ่งจะเป็นโอกาสอันดีที่แสดงให้ผู้มาเยือนได้เห็นถึงศักยภาพของเมืองที่จะเป็น Smart City ระดับแนวหน้าของภูมิภาคนี้ ที่มีพร้อมทั้งเทคโนโลยีและวัฒนธรรมที่สวยงาม โดยกรุงเทพมหานครจะให้ความสนับสนุนเรื่องสื่อประชาสัมพันธ์ในวงกว้าง และการรณรงค์ให้เยาวชนและนักเรียนจากสถาบันศึกษาต่างๆ ได้มีโอกาสเข้าร่วมชมการแข่งขันรายการนี้ ซึ่งยังมีเวลาที่เหล่าผู้สนใจเข้าแข่งขัน นักประดิษฐ์หุ่นยนต์ชาวไทย และสถาบันการศึกษาทุกแห่งได้เตรียมตัวและพัฒนาหุ่นยนต์ของตนให้ดีที่สุด และพร้อมที่จะลงแข่งกับผู้เข้าแข่งขันจากทั่วโลก”
นอกจากนี้ ภายในงานแถลงข่าว RoboCup2021 นี้ ได้มีการนําหุ่นยนต์มาจัดแสดงโชว์ อาทิ หุ่นยนต์ Nao แตะฟุตบอล จากคณะวิศวกรรมศาสตร์ มหาวิทยาลัยเทคโนโลยีราชมงคลรัตนโกสินทร์, หุ่นยนต์ @Home จากคณะวิศวกรรมศาสตร์ มหาวิทยาลัยเกษตรศาสตร์, หุ่นยนต์กู้ภัยแบบควบคุมระยะไกลและหุ่นยนต์แพทย์อัจฉริยะสําหรับการวินิจฉัยและรักษาผ่านระบบโทรเวช จากคณะวิศวกรรมศาสตร์ มหาวิทยาลัยมหิดล
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานการประชุมผู้บริหารระดับสูงกระทรวงอุตสาหกรรม
วันพฤหัสบดีที่ 2 มกราคม 2563
ปลัดฯ กอบชัย เป็นประธานการประชุมผู้บริหารระดับสูงกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม พร้อมด้วย คณะผู้บริหารกระทรวงอุตสาหกรรม ณ ห้องประชุม อก.1 ชั้น 2
วันนี้ (2 มกราคม 2563) เวลา 08.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม โดยมี นายสุรพล ชามาตย์ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม นางวรวรรณ ชิตอรุณ เลขาธิการคณะกรรมการอ้อยและน้ําตาลทราย รักษาราชการแทนรองปลัดกระทรวงอุตสาหกรรม พร้อมด้วย คณะผู้บริหารกระทรวงอุตสาหกรรม เข้าร่วม นอกจากนี้ คณะผู้บริหารยังได้มอบกระเช้าผลไม้ พวงมาลัยเพื่อสวัสดีปีใหม่แก่ท่านปลัดฯ และท่านปลัดได้กล่าวอวยพรแก่คณะผู้บริหารและข้าราชการในโอกาสวันขึ้นปีใหม่ 2563 ณ ห้องประชุม อก.1 ชั้น 2 #กระทรวงอุตสาหกรรม #ปีใหม่2563 #ประชุมผู้บริหารระดับสูงกระทรวงอุตสาหกรรม